**2 тур 2016-2017г.**

**5 - 8 кластар өсөн интернет-олимпиада һорауҙары**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе **текст** тип атала.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.* ***Ҡурсаулыҡтың*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

*Өфө – Башҡортостандың баш ҡалаһы.*

1. Килтерелгән миҫалдың стилен билдәләгеҙ:

Фәнни-популяр стиль.

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

***Йәштәш*** *– тиҫтер, тиңдәш, ҡорҙаш.*

*Ҡолау –* ***йығылыу****, ауыу.*

***Яратыу*** *– һөйөү, наҙлау.*

***Ваҡыт*** *– арауыҡ, эпоха, дәүер, заман.*

***Матур*** *– һылыу, сибәр, күркәм, гүҡзәл.*

*Сабый – йәш бала,* ***бәпес,*** *нарасый, бәпәй.*

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара – Ишәй менән Ҡушай, силәгенә күрә ҡапҡасы, икеһе бер ҡалып, икеһе бер сыбыҡтан ҡыуылған.*

*Душа нараспашку – асыҡ күңелле*

*Глаза на мокром месте – күҙе шәмәргән*

*Сыграть в ящик - аяҡ һуҙыу, теге донъяға китеү.*

*Кот наплакал - тырнаҡ осондай.*

*Бить баклуши – эт һуғарып йөрөй, ҡыл да ҡыбырҙатмай*

*Пристал как банный лист – сат йәбеште, өҙмәй ҙә куймай, һағыҙаҡ кеүек йәбеште, йәнгә тейҙе, теңкәгә тейҙе*

*Водить за нос – кәкре ҡайынға терәтеү, тишек шоманға ултыртыу*

*Выеденного яйца не стоит - һуҡыр бер тин дә тормай.*

*На душе кошки скребут - йөрәкте өйкәп тороу, эс бошоу.*

1. Бирелгән фразеологик берәмектәрҙең мәғәнәләрен аңлатығыҙ:

*Атлы барып йәйәү ҡайтҡан – һемәйгән, алданған, хыялы тормошҡа ашмаған.*

*борсаҡ сәсә – аштырып, ҡабартып, юҡты бар итеп һөйләй;*

*тирмәне шәп тарта – ашау бара, аппетиты ҙур, ашамһаҡ;*

*теш ҡайрау – күңелендә үс һаҡлап йөрөй;*

*ҡойороҡ болғау – ялағайлана, ярарға тырыша;*

*мамай заманында – бик боронғо заманда, күптән булған;*

*дөйә ҡойроғо ергә еткәс – булмаҫтай эш, тормошҡа ашмаҫ нәмә.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

*Бо-рон-ғо – асыҡ, ябыҡ, асыҡ; 2 ҡалыплы 3 ҡалыплы, 2 ҡалыплы;*

*а –рыҫ-лан – асыҡ, ябыҡ, ябыҡ; 1 ҡалыплы 3 ҡалыплы, 3 ҡалыплы;*

*ет-меш - ябыҡ, ябыҡ; 2 ҡалыплы, 3 ҡалыплы;*

*мө-хәб-бәт - асыҡ, ябыҡ, ябыҡ; 2 ҡалыплы 3 ҡалыплы, 3 ҡалыплы;*

*ҡур-ҡаҡ - ябыҡ, ябыҡ; 3 ҡалыплы 3 ҡалыплы;*

*ал-маш-сы - ябыҡ, ябыҡ, асыҡ; 2 ҡалыплы, 3 ҡалыплы, 2 ҡалыплы;*

1. ***Ҡара диңгеҙ*** *– тәүге һүҙе аныҡлаусы мәғәнәһен юғалтып, ҡушма исем булып киткән. Рус теленән алынған, яңғыҙлыҡ исемде аңлатҡан атама.*
2. *Юлдаш, ҡурайсы һүҙҙәрендә “даш”, “сы”* ***яһаусы ялғауҙары*** *бар.*
3. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н. Нәжми )*

*Был һ*өйләмдә бирелгән яңғыҙлыҡ исемдәр ижтимағи һәм шәхси тормошта бергә эшләү, йәшәү, ижад яғынан төркөмләүҙе белдергән коллектив күплек формаһында бирелгән.

1. *Бик күп* ***илдәр*** *гиҙҙем,* ***һыуҙар*** *кистем. Фәриҙәгә яңы* ***күлдәк*** *алғандар*. Был һүҙҙәр **билдәһеҙ төшөм килештә** килгәндәр.
2. ***Тәүәккәл таш ярыр, булдыҡһыҙ баш ярыр.*** Һөйләмдең эйәһе сифатта килгән.
3. ***Фото, код, ток һүҙҙәрендәге О хәрефе ҡайһы килеш ялғауында һаҡланмай?***

Эйәлек һәм төшөм килештә. Сөнки рус һүҙҙәре сингармонизм законына буйһонмай.

1. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…*

*Уға – зат алмашы, Һәр – билдәләү, ошо – күрһәтеу алмашы.*

1. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.*

*Был ҡылымдар ҡушма ҡылымдар, төп һәм ярҙамсы ҡылымдарҙан яһалған.*

1. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрө – бойороҡ һөйләм.
2. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

*Башҡортостаным, Бүздәгем – 1-се зат, төп килештә, өндәш һүҙ, һөйләм киҫәге түгел.*

*Һауаһының – 3-сө зат, эйәлек килештә, һөйләмдә аныҡлаусы.*

*Сихәтен, рәхәтен – 3-сө зат, төшөм килештә, һөйләмдә тултырыусы.*

*Телдәре – 3-сө зат, төп килештә, һөйләмдә эйә.*

*Әсәйем – 1-се зат, төп килештә, эйә.*

*Илкәйемдең – 1-се зат, эйәлек килештә, аныҡлаусы.*

*Ҡәҙерҙәрен – 3-сө зат, төшөм килештә, тултырыусы.*

*Һағыштарымдан – 1-се зат, сығанаҡ килеш, тултырыусы.*

*Йөрәккәйемә – 1-се зат, төбәү килеш, тултырыусы.*

*Яҙын, көҙөн, ҡышын, йәйҙәрен – 3-сө зат, төшөм килештә, тултырыусы.*

*Яҡтарым – 1-се зат, төп килештә, өндәш һүҙ, һөйләм киҫәге түгел.*

*Бөркөтө булып – 3-сө зат, төп килештә, тултырыусы.*

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )*

*Бер төрлө әйтелеп, бер төрлө яҙылып та, төрлө һүҙ төркөмдәрен белдергән омонимдар* ***омоформалар*** *тип атала.*

1. Антоним, синоним, омоним һүҙлектәре ниндәй төркөмгә ҡарай?

Лингвистик һүҙлектәр.